
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6


U  I M E  R E P U B L I K E  H R V A T S K E

R J E Š E NJ E 

	               Trgovački sud u Splitu, po sucu ovog suda Velimiru Vukoviću, kao stečajnom sucu, u stečajnom postupku povodom prijedloga predlagatelja-dužnika dužnika BERMAN d.o.o. Split, Ulica Slobode 41, OIB: 13576917564, za sklapanje predstečajne nagodbe, na ročištu radi sklapanja predstečajne nagodbe održanim kod ovog suda 04. svibnja  2017. godine
r i j e š i o   j e                                               

Odobrava se sklapanje predstečajne nagodbe koja glasi:

PREDSTEČAJNA  NAGODBA 

I. 	Utvrđuje se da je nad dužnikom dužnika BERMAN d.o.o. Split, Ulica Slobode 41, OIB: 13576917564 (u daljnjem tekstu predstečajne nagodbe: dužnik), proveden postupak predstečajne nagodbe kod Financijske agencije, Regionalni centar Zagreb pod klasom: UP-I/110/07/15-01/8720 te da su u tom postupku vjerovnici dužnika, s potrebnom većinom glasova, prihvatili Plan financijskog i operativnog restrukturiranja dužnika od 21. veljače 2017. god., koji je objavljen na web-stranicama Financijske agencije dana 22. veljače 2017. god. pod ur.br. 04-06-17-8720-53.

II. 	Sukladno prihvaćenom Planu financijskog i operativnog restrukturiranja dužnika, a s obzirom na način namirenja tražbina, vjerovnici su u ovoj predstečajnoj nagodbi podijeljeni u dvije grupe vjerovnika i to: Grupa A, u koju su svrstani  vjerovnici Javne uprave i trgovačkih društava u većinskom vlasništvu RH, Grupa B u koju su svrstane financijske institucije i Grupa C u koju su svrstani ostali vjerovnici. 	


GRUPA A - Javna uprava i trgovačka društva u većinskom vlasništvu RH

	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	MINISTARSTVO FINANCIJA RH, Zagreb,OIB: 18683136487
	1.000,66
	600,39
	400,27

	2.
	GRAD SPLIT, Split, OIB: 78755598868
	425.914,86
	255.548,91
	170.365,95

	3.
	HRVATSKE ŠUME d.o.o. Zagreb, OIB: 69693144506
	8.039,16
	4.823,49
	3.215,67





GRUPA B- Financijske institucije

	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	ADIKO BANK d.d. Zagreb, OIB: 14036333877
	16.206,51
	9.723,90
	6.482,61



GRUPA C- Ostali vjerovnici


	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	HRVATSKO DRUŠTVO SKLADATELJA, Zagreb, OIB: 56668956985
	16.010,12
	9.606,07
	6.404,05



GRUPA C.1.- Ostali vjerovnici-uvjetne tražbine

	Red.
broj
	VJEROVNIK
	IZNOS UTVRĐENE
TRAŽBINE 
U KN
	IZNOS OTPUŠTENOG DUGA U KN
	PREOSTALI IZNOS DUGA ZA NAMIRENJE
 U KN 

	1.
	ROZIĆ VIKTOR, Split, OIB: 77608952431
	35.295.753,78
	21.177.482,27
	NAJVIŠE DO IZNOSA 14.118.301,51



		
III. 	Vjerovnici Grupe A, Grupe B i vjerovnici  Grupe C  otpuštaju dug dužniku u dijelu od 60%  od iznosa njihovih utvrđenih tražbina,  a dužnik na sve otpuste duga pristaje, te se dužnik  nakon otpusta dijela duga temeljem ove predstečajne nagodbe obvezuje namiriti vjerovnicima Grupe A, te vjerovnicima Grupe B i vjerovnicima Grupe C preostali iznos od 40% utvrđene tražbine jednokratno, bez daljnjih kamata, do kraja druge godine od pravomoćnosti rješenja o sklopljenoj predstečajnoj nagodbi pred Trgovačkim sudom u Splitu.
 
IV.	Vjerovnik Grupe C.1  otpušta dug dužniku u dijelu od 60%  od iznosa njihove utvrđene tražbine,  a dužnik na otpust duga pristaje, te se dužnik  nakon otpusta dijela duga temeljem ove predstečajne nagodbe obvezuje namiriti vjerovniku Grupe C.1, temeljem usvojenog Plana financijskog i operativnog restrukturiranja-isplata u trenutku kada stekne regresno pravo  i to za iznos za koje stekne regresno pravo, ali ne više od 40% utvrđene tražbine, najkasnije u roku od pet godina od pravomoćnosti rješenja o sklopljenoj predstečajnoj nagodbi pred Trgovačkim sudom u Splitu, bez daljnjih kamata.
 
V.	 Vjerovnici pristaju  na namirenje tih tražbina u iznosima i na način kako je to navedeno u točkama III. i IV ove predstečajne nagodbe. Ukoliko bilo koji iznos anuiteta iz ove predstečajne nagodbe dospijeva na naplatu na neradni dan, dužnik je u obvezi taj isti iznos isplatiti vjerovniku prvi slijedeći radni dan.

VI. 	Ova predstečajna nagodba ima snagu ovršne isprave za sve vjerovnike čije su tražbine utvrđene.

VII. 	Nakon što je ova predstečajna nagodba pročitana i protumačena strankama, prisutni vjerovnici i dužnik u znak pristanka na predstečajnu nagodbu istu potpisuju pred ovim sudom, a čime se smatra da je predstečajna nagodba sklopljena.

Obrazloženje

	Predlagatelj – dužnik BERMAN d.o.o. Split, Ulica Slobode 41, OIB: 13576917564,– nakon provedenog postupka kod Financijske agencije, podnio je ovom sudu 09.03.2017. god. prijedlog za sklapanje predstečajne nagodbe.

Fina- Regionalni centar Zagreb je uz podnesak od 27.03.2017.god., dostavila sudu  spis Financijske agencije, Regionalni centar Zagreb klase: UP-I/110/07/15-01/8720, a pod kojim brojem odnosno klasom se kod Financijske agencije vodio postupak predstečajne nagodbe za dužnika.

Iz naprijed navedenog spisa Financijske agencije razvidno je: 

- da je rješenjem Financijske agencije, Regionalni centar Zagreb, klasa: UP-I/110/07/15-01/8720, ur. broj 04-06-16-8720-17 od 11.08.2016. god. otvoren postupak predstečajne nagodbe nad dužnikom;

- da je rješenjem Financijske agencije, Regionalni centar Zagreb, klasa: UP-I/110/07/15-01/8720, ur. broj 04-06-16-8720-41 od 07.10.2016. god., utvrđene tražbine vjerovnika prema dužniku u ukupnom iznosu od 35.763.025,09 kn, od ukupno prijavljenih u iznosu od 459.232,15 kn, osporenih tražbina nije bilo i nije vršen prijeboj tražbina ; te

- da je izvršnim rješenjem Financijske agencije, Regionalni centar Zagreb, klasa: UP- UP-I/110/07/15-01/8720, ur. broj 04-06-16-8720-53 od 21.02.2017. god., utvrđeno da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, kao i da je postupak nad dužnikom proveden u skladu s odredbama ZFPPN-a.
						
	Povodom podnesenog prijedloga dužnika za sklapanje predstečajne nagodbe, ovaj sud je radi sklapanja te nagodbe zakazao ročište za dan 26.travnja 2017. god., jer je pregledom naprijed navedenih rješenja, kao i ostale dokumentacije iz spisa Financijske agencije, Regionalni centar Split i to prije svega tablica utvrđenih tražbina vjerovnika, zatim zapisnika s ročišta za glasovanje o planu financijskog restrukturiranja dužnika s priloženim tablicama o načinu glasovanja vjerovnika te formatiziranim obrascima za glasovanje, kao i pregledom prihvaćenog plana financijskog i operativnog restrukturiranja dužnika te nacrta predstečajne nagodbe, utvrđeno da su u konkretnom slučaju ispunjene pretpostavke za sklapanje predstečajne nagodbe. 

	U vezi s ispunjenjem pretpostavki za sklapanje predstečajne nagodbe valja navesti da je plan financijskog restrukturiranja dužnika prihvaćen kod Financijske agencije s potrebnom većinom glasova iz čl. 63. ZFPPN-a, da je dužnik podnio sudu prijedlog za sklapanje predstečajne nagodbe u skladu s rokom iz čl. 66. st. 1. ZFPPN-a te dostavio sve potrebne isprave, kao i da je sadržaj prijedloga dužnika za sklapanje predstečajne nagodbe u skladu sa sadržajem prihvaćenog plana financijskog restrukturiranja dužnika.

	U prijedlogu za sklapanje predstečajne nagodbe, dužnik  se obvezao vjerovnicima Grupe A, Grupe B i vjerovnici  Grupe C nakon  otpuštanja duga dužniku u dijelu od 60%  od iznosa njihovih utvrđenih tražbina, a temeljem ove predstečajne nagodbe namiriti preostali iznos od 40% utvrđene tražbine jednokratno, bez daljnjih kamata, do kraja druge godine od pravomoćnosti rješenja o sklopljenoj predstečajnoj nagodbi pred Trgovačkim sudom u Splitu.
 
	Vjerovniku Grupe C.1  koji također otpušta dug dužniku u dijelu od 60%  od iznosa njiegove utvrđene tražbine, ovom vjerovniku namiriti preostali iznos od 40% utvrđene tražbine a temeljem usvojenog Plana financijskog i operativnog restrukturiranja-isplata u trenutku kada stekne regresno pravo  i to za iznos za koje stekne regresno pravo, ali ne više od 40% utvrđene tražbine, najkasnije u roku od pet godina od pravomoćnosti rješenja o sklopljenoj predstečajnoj nagodbi pred Trgovačkim sudom u Splitu, bez daljnjih kamata.

	Naprijed navedeni i predloženi način, iznosi te rokovi namirenja tražbina vjerovnika u skladu su s načinom, iznosima i rokovima namirenja koji su navedeni u planu financijskog restrukturiranja dužnika, a što znači da je podneseni prijedlog predstečajne nagodbe sukladan sadržaju prihvaćenog plana financijskog restrukturiranja dužnika. 

	Na ročište radi sklapanja predstečajne nagodbe kod ovog suda pristupili su punomoćnik dužnika, te punomoćnik vjerovnika Viktora Rozić iz Splita.

Naprijed navedeni vjerovnik prihvatio je plan financijskog i operativnog restrukturiranja dužnika, a isto tako njigova utvrđena tražbina čini potrebnu većinu iz čl. 63. ZFPPN-a.

Naime, utvrđena tražbine vjerovnika, koji je pristupio na ročište radi sklapanja predstečajne nagodbe, ukupno iznosi 35.295.753,78 kn, a što čini 98,69% od ukupno utvrđenih tražbina svih vjerovnika koje iznose 35.763.025,09 kn. Dakle, utvrđena tražbina vjerovnika čini potrebnu većinu iz čl. 63. ZFPPN-a, budući da ista prelazi 2/3 vrijednosti svih utvrđenih tražbina vjerovnika.   

	Navedeni vjerovnici i dužnik, dali su svoj pristanak za sklapanje predstečajne nagodbe na ročištu kod ovog suda.  

	Kako su dakle na ročištu održanom kod ovog suda 04.svibnja 2017. god. svoj pristanak za sklapanje predstečajne nagodbe dali dužnik i navedeni vjerovnik dužnika, čija utvrđena tražbina čini potrebnu većinu iz čl. 63. ZFPPN-a, a isto tako je utvrđeno da je sadržaj predložene predstečajne nagodbe u skladu s prihvaćenim planom financijskog restrukturiranja dužnika te je isti sukladan općim pravilima o sudskoj nagodbi, to je stoga sud na održanom ročištu odobrio sklapanje predložene predstečajne nagodbe.
	
Radi navedenog, a sukladno odredbama čl. 66. st. 9. ZFPPN-a u vezi s čl. 442. st. 1. Stečajnog zakona (Narodne novine broj 71/15), odlučeno je kao u izreci ovog rješenja.  

U Splitu, 04. svibnja  2017. godine.
 

S U D A C 

Velimir Vuković



POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana, a koji rok počinje teći protekom osmog dana od objave ovog rješenja na web stranicama Financijske agencije. 

DNA:
-   Fina, Regionalni centar Zagreb, uz dopis i zapisnik
-   sudski registar ovog suda 
-   dužniku BERMAN d.o.o. Split, Ulica Slobode 41, po punomoćniku
-   vjerovniku Viktor Rozić iz Splita  
-   e-oglasna ploča suda, rok 15 dana
-   u spis

